Diari Oficial de la Generalitat Valenciana


Sumari del DOGV 4175, del 24-01-2002 (2002/282)

RESOLUCIÓ de 9 de gener de 2002, de la Universitat de València, per la qual es convoca concurs de trasllat per al personal funcionari del grup B, escala d'ajudants d'arxius, biblioteques i museus, d'administració especial, d'aquesta universitat.
-----------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4175

Data del DOGV
:   24-01-2002

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2002/282


Data del document
:   09-01-2002

Organisme emissor
:   Universitat de València

Tipus de document
:   Resolució

Descriptors 

:   * professió de la informació
    * universitat
    * concurs administratiu

RESOLUCIÓ de 9 de gener de 2002, de la Universitat de València, per la qual es convoca concurs de trasllat per al personal funcionari del grup B, escala d'ajudants d'arxius, biblioteques i museus, d'administració especial, d'aquesta universitat. [2002/282]
  
Vacants diversos llocs de treball dotats pressupostàriament, la provisió dels quals s'estima convenient per consideració a les necessitats del servei, aquesta Universitat, d'acord amb l'article 198.2 dels Estatuts, el text refós de la Llei de la Funció Pública Valenciana i el Decret 33/1999 de 9 de març, pel qual s'aprova el Reglament de Selecció de Personal i Provisió de Llocs de Treball, resol convocar un concurs de trasllat per al personal funcionari del grup B, Escala d'Ajudants d'arxius, biblioteques i museus d'administració especial per a proveir els llocs de treball que es relacionen en l'annex I d'aquesta convocatòria, d'acord amb les següents bases:
  
Bases de la convocatòria
  
Primera. Participants
  
1.1. Hauran de participar necessàriament en aquest concurs els funcionaris de carrera del grup B, Escala d'Ajudants d'arxius, biblioteques i museus, d'administració especial, que es troben en situació de destinació provisional i els siga d'aplicació l'article 45.3 del test refós de la llei de la Funció Pública Valenciana. En aquest cas hauran de sol·licitar com a mínim, el lloc que ocupen provisionalment. Si no hi concorren quedaran sense destinació i a la disposició de la Gerència.
  
1.2. Es podran presentar els funcionaris del grup B, d'administració especial que presten serveis en aquesta Universitat i que hagen prestat serveis almenys durant dos anys des de la seua adscripció al últim lloc de treball.
  
Queden exempts del requisit de permanència de dos anys en el lloc de treball, els funcionaris de carrera del grup B, d'Ajudants d'arxius, biblioteques i museus, d'administració especial, al qui els siga d'aplicació el art. 20.6 del text refós de la Llei de la Funció Pública Valenciana (DOGV 30-11-95) i els qui hagen estat traslladats en aplicació del art. 197 dels Estatuts d'aquesta Universitat.
  
1.3. Es podran presentar els funcionaris de carrera del grup B, d'administració especial, que es troben a la Universitat de València en comissió de serveis.
  
Segona. Vacants
  
Els participants poden triar qualsevol dels llocs de treball convocats, o bé poden triar places de «resultes».
  
1. Vacants. Els llocs vacants que es convoquen a concurs de trasllat són els que figuren en l'annex I d'aquesta convocatòria.
  
2. Resultes. Es considera ?resultes- aquelles places que queden vacants com a conseqüència de que la persona que l'ocupa obtinga una nova destinació en l'actual concurs. Per tant es pot sol·licitar a resultes, qualsevol plaça que figure en el annex IV, indicant-ho expressament en la sol·licitud.
  
Tercera. Instàncies
  
Els participants hauran de presentar la instància segons el model que figuren en l'annex II, i l'ordre de prioritats dels llocs de treball sol·licitats (annex III).
  
Els certificats de serveis prestats s'adjuntaran d'ofici a les sol·licituds presentades.
  
Quarta. Termini i lloc de presentació
  
Les instàncies i la documentació haurán de presentar-se en el términi de 20 diés hàbils, comptats des de l'endemà de la publicació d'aquesta convocatòria en el Diari Oficial de la Generalitat Valenciana. La qual cosa podrà fer-se al Registre d'Entrada de la Gerència (c/de l'antiga Senda de Senent, 11 baix), a través de qualsevol altre registre auxiliar dels centres universitaris, o a les oficines públiques a qué fa referència l'article 38.4 de la Llei 30/92, de 26 de novembre, de règim jurídic de les administracions públiques i del procediment administratiu comú.
  
Cinquena. Barem
  
El concurs de trasllat serà resolt per la valoració de l'antiguitat i el coneixement del valencià. L'antiguitat es puntuarà segons la fórmula següent 4 log(1+nº anys)/log(31). El temps màxim que es valorarà és de trenta anys i no es consideraran fraccions inferiors a l'any.
  
El valencià es puntuarà d'acord amb el barem aprovat per la Junta de Govern d'aquesta Universitat de 22 d'octubre de 1991 i modificat per Accord de Junta de Govern de 21 de juliol de 1998.
  
En la pàgina web del Servei de Recursos Humans (PAS) n'hi ha una còpia: http://www.uv.es/~pas/barem.html.
  
Només es valorarà el coneixement de valencià que haja estat certificat o degudament convalidat pel Servei de Normalització Lingüística d'aquesta Universitat.
  
L'adjudicació es realitzarà per l'ordre de puntuació obtinguda i segons la prioritat manifestada pels participants.
  
Els casos d'empat es resoldran tenint en compte el criteri d'antiguitat; si persistira aquest, s'adjudicarà al concursant de més edat, i si encara continuara, es resoldrà la situació per sorteig.
  
Sisena. Comissió avaluadora
  
La Comissió Avaluadora que realitzarà la selecció dels llocs de treball convocats a concurs haurà de tenir la composició que figura a l'annex III del barem aprovat per la Junta de Govern de la Universitat.
  
El seu funcionament s'adaptarà a allò que estableix la Llei 30/1992, de 26 de novembre del règim jurídic de les administracions publiques i del procediment administratiu comú.
  
Els components de la comissió que valore els mèrits es faran públics abans que acabe el termini de presentació d'instàncies, al tauler d'anuncis de Gerència (c/ l'Antiga Senda Senent nº 11 baix), i a la pagina WEB d'aquest Servei de Recursos Humans (PAS) que te l'adreça següent : http://www.uv.es/~pas.
  
Setena. Irrenunciabilitat de les destinacions
  
Els participants podran desistir de la seua instància dins el termini de presentació de sol·licituds. Transcorregut aquest termini, no serà acceptat cap desistiment i els participants quedaran vinculats al resultat del concurs.
  
Les destinacions adjudicades seran irrenunciables, excepte que abans de finalitzar el termini de presa de possessió s'hagués obtingut una altra destinació per convocatòria pública, i en aquest cas hauria de comunicar-se per escrit al Rectorat.
  
Vuitena. Participació
  
La participació en el concurs implica l'acceptació de totes les seues bases.
  
Novena. Cessament i presa de possessió
  
La resolució d'aquest concurs es farà pública en el tauler d'anuncis de la Gerència i en la pàgina web del Servei de Recursos Humans (PAS), que té l'adreça següent: http://www.uv.es/~pas.
  
En la resolució d'aquest concurs s'indicarà expressament la data de cessament i de presa de possessió.
  
Deu. Recursos
  
Contra aquesta resolució, que exhaureix la via administrativa, es pot interposar potestativament recurs de reposició en el termini d'un mes a partir de l'endemà de la seua publicació davant del mateix órgan que dicte la resolució, o recurs contenciós administratiu davant dels órgans de la jurisdicció contenciosa administrativa de la Comunitat Valenciana en el termini de dos mesos comptats des de l'endemà de la seua publicació.